П Р О Т О К О Л  № 05
от заседанието на Комисия „Съдебна администрация” 
към Съдийската колегия на Висшия съдебен съвет, изпълняваща функциите на Висш съдебен съвет съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.),
проведено на 27.03.2024 г. 

Днес, 27.03.2024 г. /сряда/ от 09.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев - отсъства
	    Драгомир Кояджиков 
  Стефан Гроздев 
	    Севдалин Мавров 

На заседанието присъстват: Стефка Тодорова и Светла Кирилова, главни експерти – съдебна администрация.

Д Н Е В Е Н   Р Е Д:
	
1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода 08.03.2024 г. – 22.03.2024 г. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Приема за сведение справката с предварително изразено становище по повод исканията на председателите на съдилища за периода 08.03.2024 г. – 22.03.2024 г.  

И

1.1. ПРИЕМА ЗА СВЕДЕНИЕ уведомлението от председателя на Административен съд – Пловдив за назначаване на съдебен служител, след проведен конкурс на длъжност „съдебен деловодител“, считано от 01.03.2024 г. 
	
1.2. ПРИЕМА ЗА СВЕДЕНИЕ уведомлението от председателя на Районен съд – Карлово за прекратяване на трудовото правоотношение със съдебен служител на длъжност „домакин, той и поддръжка сгради“, считано от 07.03.2024 г. 
и
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „домакин, той и поддръжка сгради“ в Районен съд – Карлово.

	1.3. ПРИЕМА ЗА СВЕДЕНИЕ уведомлението от председателя на Окръжен съд – Пазарджик за назначаване на съдебен служител, след проведен конкурс на длъжност „съдебен секретар“, считано от 01.03.2024 г.

1.4. ПРИЕМА ЗА СВЕДЕНИЕ уведомлението от председателя на Административен съд – Хасково за придобиване право на пенсия за осигурителен стаж и възраст на съдебен служител, заемащ длъжност „работник, поддръжка сгради и огняр“, считано от 01.03.2024 г. 
	и
	ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „работник, поддръжка сгради, той и огняр“ в Административен съд – Хасково,
НЕ ВЪЗРАЗЯВА председателя на Административен съд – Хасково да остави на работа на съдебния служител, заемащ длъжността „работник, поддръжка сгради, той и огняр“ до края на отоплителния сезон и назначаване на нов служител.

1.5. ПРИЕМА ЗА СВЕДЕНИЕ уведомлението от председателя на Районен съд – Харманли за предстоящо прекратяване на трудовото правоотношение със съдебен служител на длъжност „главен счетоводител“, считано от 13.04.2024 г.
и 
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „главен счетоводител“ в Районен съд – Харманли.

1.6. ПРИЕМА ЗА СВЕДЕНИЕ уведомлението от председателя на Административен съд – Велико Търново за прекратяване на трудовото правоотношение със съдебен служител на длъжност „работник, поддръжка сгради“, считано от 11.03.2024 г. 
	и
	ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „работник, поддръжка сгради, той и огняр“ в Административен съд – Велико Търново.

1.7. ПРИЕМА ЗА СВЕДЕНИЕ уведомлението от председателя на Районен съд – Нови Пазар за прекратено трудово правоотношение със съдебен служител на длъжност „съдебен деловодител“, считано от 20.11.2023 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител“ в Районен съд – Нови Пазар.

1.8. ПРИЕМА ЗА СВЕДЕНИЕ уведомлението от председателя на Районен съд – Попово за прекратяване на трудовото правоотношение със съдебен служител на длъжност „работник, поддръжка сгради – огняр“, считано от 02.03.2024 г. 

1.9. ПРИЕМА ЗА СВЕДЕНИЕ уведомлението от председателя на Военен съд – София за прекратяване на трудовото правоотношение със съдебен служител на длъжност „системен администратор“, считано от 08.03.2024 г. 
	и
	ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „системен администратор“, както и назначаване на съдебен служител по реда на чл. 68, ал. 1, т. 4 от КТ във Военен съд – София.

1.10. ПРИЕМА ЗА СВЕДЕНИЕ уведомлението от председателя на Районен съд – Девин за прекратено трудово правоотношение със съдебен служител на длъжност „съдебен секретар“, считано от 15.03.2024 г.
и 
ОТЛАГА произнасяне по точката.

1.11. ПРИЕМА ЗА СВЕДЕНИЕ уведомлението от председателя на Окръжен съд – Ловеч за предстоящо прекратяване на трудовото правоотношение със съдебен служител на длъжност „счетоводител-касиер“ 
	и
1.11.1. ОТХВЪРЛЯ искането от председателя на Окръжен съд – Ловеч за назначаване на съдебен служител на 1 /една/ щ. бр. за длъжност „счетоводител-касиер“.
1.11.2. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „счетоводител-касиер“ по щата на Окръжен съд – Ловеч.
МОТИВИ: Съдът е един от ниско натоварените съдилища, което е тенденция за последните години. Действителната натовареност за първото полугодие на 2023 г. е 10,59 при 19,41 средно за ОС и нарежда съда на 25-то място от общо 28 окръжни съдилища в страната. Съотношението съдебни служители/съдии – 2,31 е над средното за ОС, което е 2,24, а немалко високонатоварени окръжни съдилища не разполагат с щ. бр. за длъжност „счетоводител“ и КСА-СК намира за нецелесъобразно искането на председателя за назначаване на съдебен служител след освобождаване на щата. Съдът разполага с щ. бр. за длъжност „главен счетоводител“, което е оптимално предвид общата щатна численост и комисията препоръчва функциите на счетоводител-касиера да бъдат разпределени на други служители предвид ниската натовареност и високото съотношение съдебни служители/съдии, което след съкращаване на щата ще бъде 2,23, оптимално за ОС-Ловеч.
1.11.3. ИЗПРАЩА решението на председателя на Окръжен съд – Ловеч за становище, което да изпрати в тридневен срок след получаването, както и да уточни кога се предвижда освобождаване на щ. бр. за длъжност „счетоводител-касиер“.

	1.12. ПРИЕМА ЗА СВЕДЕНИЕ уведомлението от председателя на Районен съд – Никопол за предстоящо прекратяване на трудовото правоотношение със съдебен служител на длъжност  „съдебен архивар“, считано от 19.04.2024 г.
	и
1.12.1. ОТХВЪРЛЯ искането от председателя на Районен съд – Никопол за назначаване на съдебен служител на 1 /една/ щ. бр. за длъжност „съдебен архивар“.
1.12.2. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен архивар“ по щата на Районен съд – Никопол.
МОТИВИ: Ниска натовареност на съда през последните години. За първото полугодие на 2023 г. броя на делата за разглеждане от един съдия месечно е 30,18 при 48,37 средно за Районните съдилища, извън областните градове. Съдът разполага с достатъчен брой съдебни деловодители, на които би могло да се възложат функциите на архиваря, предвид ниската натовареност и броя на съдиите. След съкращаване на 1 щ. бр. за посочената длъжност съотношението съдебни служители/съдии ще бъде 4,00, което е оптимално за РС-Никопол.  
ИЗПРАЩА решението на председателя на Районен съд – Никопол за становище, което да изпрати в тридневен срок след получаването. 

2. ОТНОСНО: Становище рег. индекс ВСС-11770/20/21.02.2024г. от председателя на Районен съд – Шумен и искане рег. индекс ВСС-4288/29.02.2024 г. от зам. председателя на РС-Шумен във връзка с решение на КСА-СК по протокол № 2/07.02.2024 г. за съкращаване на 1 /една/ щ. бр. за длъжност „призовкар“. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПРИЕМА ЗА СВЕДЕНИЕ становището на председателя на Районен съд – Шумен във връзка с решение на КСА-СК по протокол № 2/07.02.2024 г. 	
2.2. ПОТВЪРЖДАВА решението си по протокол № 2/07.02.2024 г. за съкращаване на 1 /една/ щ. бр. за длъжност „призовкар“ в Районен съд – Шумен.
2.3. ВНАСЯ в заседание на Съдийската колегия на ВСС, за разглеждане и произнасяне.

3. ОТНОСНО: Становище рег. индекс ВСС-749/21.02.2024 г. от председателя на Районен съд – Златоград във връзка с решение на КСА-СК по протокол № 32/13.12.2023 г. за съкращаване на 1 /една/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ПРИЕМА ЗА СВЕДЕНИЕ становището на председателя на Районен съд – Златоград във връзка с решение на КСА-СК по протокол № 32/13.12.2023 г.	
3.2. ПОТВЪРЖДАВА решението си по протокол № 32/13.12.2023 г. за съкращаване на 1 /една/ щ. бр. за длъжност „съдебен деловодител“ в Районен съд – Златоград.
3.3. ВНАСЯ в заседание на Съдийската колегия на ВСС, за разглеждане и произнасяне.

4. ОТНОСНО: Искане рег. индекс ВСС-4011/21.02.2024 г. от председателя на  Окръжен съд – Разград във връзка с решение по пр. № 25/27.09.2023 г. за съкращаване на 1 /една/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ОСТАВЯ БЕЗ РАЗГЛЕЖДАНЕ искането от председателя на Окръжен съд – Разград.
Комисия „Съдебна администрация“ поддържа решенията си по протокол № 25/27.09.2023 г. и протокол № 2/07.02.2024 г.

5. ОТНОСНО: Искане рег. индекс ВСС-4001/21.02.2024 г. от председателя на Окръжен съд – Стара Загора за разкриване на 1 /една/ щ. бр. за длъжност „координатор-съдебен център“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ОТХВЪРЛЯ искането на председателя на Окръжен съд – Стара Загора за разкриване на 1 /една/ щ. бр. за длъжност „координатор-съдебен център“.
МОТИВИ: В изпълнение на проект „Въвеждане на способи за алтернативно решаване на спорове (АРС) в съдебната система в България - пилотно въвеждане на задължителна съдебна медиация; до изграждане на мрежата от съдебни центрове във всички окръжни райони на страната; разработване на стратегия за пълноценно използване на други алтернативни способи за разрешаване на спорове“, включен в Националния план за възстановяване и устойчивост на Република България. Проект: 48-202-01-20/28.10.2022 г. С решение Съдийската колегия на Висшия съдебен съвет – протокол № 35/31.10.2023 г. по предложение на КСА-СК в Класификатора на длъжностите в администрацията на съдилищата е включена нова длъжност – „координатор-съдебен център по медиация“, считано от 01.07.2024 г. 
С цел избягване увеличаването на щатната численост на съдебната администрация, респективно на бюджетните разходи, Съдийската колегия на ВСС с решение по протокол № 35/31.10.2023 г. е предвидила функциите на координатора в център по съдебна медиация да се поемат по преценка на председателя на съответния съд от административния секретар, съдебния администратор или друг съдебен служител, съобразно натовареността на съда и съдебния център.

	6. ОТНОСНО: Искане рег. индекс ВСС-2928/14.02.2024 г. от председателя на Районен съд – Тетевен за разкриване на 0,5 /половин/ щ. бр. за длъжност „чистач“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. Комисия „Съдебна администрация“ към СК на ВСС вече се е произнесла по предходно искане за разкриване на 0,5 щ. бр. за длъжност „чистач“ с решението си по протокол № 17/14.06.2023 г. Към момента няма промяна в обстоятелствата, които да налагат промяна на решението.

	7. ОТНОСНО: Искане рег. индекс ВСС-4762/18.03.2024 г. от председателя на  Окръжен съд – Стара Загора за трансформиране на 1 /една/ щ. бр. за длъжност „главен счетоводител“ в 1 /една/ щ. бр. „началник отдел“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

7.1. ОТХВЪРЛЯ искането от председателя на Окръжен съд – Стара Загора за трансформиране на 1 /една/ щ. бр. за длъжност „главен счетоводител“ в 1 /една/ щ. бр. „началник отдел“.
МОТИВИ: По щат Окръжен съд – Стара Загора разполага с 53 щ. бр. за съдебни служители, от които 3 щ. бр. са на ръководни длъжности – 1 съдебен администратор, 1 главен счетоводител и 1 административен секретар. Предвид щатната численост на съдиите – 24 щ. бр. ОС-Стара Загора е втора група съгласно Правилата за прилагане на Класификатора на длъжностите в администрацията на съдилищата и по щатно разписание се предвижда само една от длъжностите „съдебен администратор“ или „административен секретар“ с изключение за съдилища с общ брой магистрати и съдебни служители над 70 бр., в случая 77 щата общ брой. Към момента с длъжност „началник отдел“ разполагат само съдилища с щатна численост над 100 щ. бр. за съдебни служители и предвид щата на съдебната администрация – 53 щ. бр. комисията намира искането на председателя за неоснователно.

8. ОТНОСНО: Искане рег. индекс ВСС-1044/18.01.2024 г. от председателя на  Административен съд – Стара Загора за трансформиране на 1 /една/ щ. бр. за длъжност „призовкар“ в 1 /една/ щ. бр. „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

8.1. ОТХВЪРЛЯ искането от председателя на Административен съд – Стара Загора за трансформиране на 1 /една/ щ. бр. за длъжност „призовкар“ в 1 /една/ щ. бр. „съдебен деловодител“.
МОТИВИ: По щат Административен съд – Стара Загора разполага с 8 щ. бр. за съдия и 6 щ. бр. за длъжност „съдебен деловодител“, което е оптимално и комисия „Съдебна администрация“ намира искането на председателя за неоснователно.  

9. ОТНОСНО: Искане рег. индекс ВСС-4761/18.03.2024 г. от председателя на  Районен съд – Разлог за трансформиране на 1 /една/ щ. бр. за длъжност „административен секретар“ в 1 /една/ щ. бр. „съдебен администратор“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

9.1. ОТХВЪРЛЯ искането от председателя на  Районен съд – Разлог за трансформиране на 1 /една/ щ. бр. за длъжност „административен секретар“ в 1 /една/ щ. бр. „съдебен администратор“.
МОТИВИ: Искането на председателя на РС-Разлог за трансформиране на 1 щ. бр. за длъжност „административен секретар“ в 1 щ. бр. за „съдебен администратор“ е неоснователно предвид ниската  щатната численост за съдебни служители – 20 щ. бр. и напомня, че съгласно чл. 357, ал. 3 от ЗСВ назначаването на „съдебен администратор“ се извършва след провеждане на  конкурс.

10. ОТНОСНО: Искане рег. индекс ВСС-1605/02.02.2024 г. от председателя на  Районен съд – Самоков за трансформиране на 1 /една/ щ. бр. за длъжност „човешки ресурси“ в 1 /една/ щ. бр. „административен секретар и 1 /една/ щ. бр. за длъжност „завеждащ служба, той и съдебен архивар“ в 1 /една/ щ. бр. „съдебен архивар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

10.1. ДАВА СЪГЛАСИЕ на председателя на Районен съд – Самоков трансформиране на 1 /една/ щ. бр. за длъжност „човешки ресурси“ в 1 /една/ щ. бр. „административен секретар и 1 /една/ щ. бр. за длъжност „завеждащ служба, той и съдебен архивар“ в 1 /една/ щ. бр. „съдебен архивар“.
10.2. ИЗПРАЩА на комисия „Бюджет и финанси“, за становище по финансовата обезпеченост.

11. ОТНОСНО: Писмо рег. индекс ВСС-3998/21.02.2024 г. от кмета на  Община Неделино относно разкриване на 1 /една/ щ. бр. за длъжност „призовкар“, обслужваща гражданите на общината.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

11.1. Приема за сведение писмото от кмета на  Община Неделино и го УВЕДОМЯВА, че съгласно чл. 21, ал. 2, т. 2 от Правилата за работа на Съдийската колегия КСА разглежда и прави предложения до Съдийската колегия за определяне броя на съдебните служители и съдебните помощници в съдилищата, съобразно утвърдени критерии по предложения на или след съгласуване с административните ръководители и в рамките на утвърдения бюджет.
Съгласно  чл. 30, ал. 5, т. 8 от ЗСВ Съдийската колегия определя броя на съдебните служители, съобразно степента на натовареност – по предложение на или след съгласуване с административните ръководители на органите на съдебната власт.

12. ОТНОСНО: Искане рег. индекс ВСС-4654/13.03.2024 г. от председателя на Административен съд – Плевен за сключване на граждански договор с външен изпълнител за поддръжка на електрически уреди, компоненти и съоръжения в сградата на съда.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

12.1. ДАВА СЪГЛАСИЕ на председателя Административен съд – Плевен за сключване на граждански договор с външен изпълнител за поддръжка на електрически уреди, компоненти и съоръжения в сградата на съда
	12.2. ИЗПРАЩА на комисия „Бюджет и финанси“, за становище по финансовата обезпеченост.

13. ОТНОСНО: Писмо от рег. индекс ВСС-13451/14.12.2023 г. от председателя на Районен съд – Бургас относно прилагане на Класификатора на длъжностите в администрацията на съдилищата, утвърден от Съдийската колегия с решение по пр. № 27/17.08.2023 г., в сила от 01.04.2023 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

13.1. ПРИЕМА ЗА СВЕДЕНИЕ писмото от председателя на Районен съд – Бургас относно прилагане на Класификатора на длъжностите в администрацията на съдилищата, утвърден от Съдийската колегия с решение по пр. № 27/17.08.2023 г., в сила от 01.04.2023 г.

14. ОТНОСНО: Предложение рег. индекс ВСС-4349/05.03.2024 г. от председателя на Софийския районен съд за промени в Класификатора на длъжностите в администрацията на съдилищата, утвърден от Съдийската колегия с решение по пр. № 27/17.08.2023 г., в сила от 01.04.2023 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

14.1. ПРИЕМА ЗА СВЕДЕНИЕ предложението от председателя на Софийския районен съд за промени в Класификатора на длъжностите в администрацията на съдилищата, утвърден от Съдийската колегия с решение по пр. № 27/17.08.2023 г., в сила от 01.04.2023 г.
Поставените въпроси са уредени след актуализиране на Класификатора на длъжностите в администрацията на съдилищата, утвърден с решение по протокол 9/07.03.2024 г. на Съдийската колегия на ВСС, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО § 23, АЛ. 2 ОТ ПЗР НА ЗИД НА КРБ (обн. ДВ, бр. 106/22.12.2023 г.).

15. ОТНОСНО: Запитване рег. индекс ВСС-5181/21.03.2024 г. от председателя на Районен съд – Айтос относно заплащане на обезщетение за неизползван платен годишен отпуск при прилагане на чл. 343, ал. 2 от ЗСВ.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

15.1. Уведомява председателя на Районен съд – Айтос, че Комисията по правни въпроси на ВСС се е произнесла по поставения въпрос – решение по протокол № 32/16.06.2008 г., което следва да прилага.

ПРЕДСЕДАТЕЛ 			
НА КОМИСИЯТА:        /п/
			БОЯН НОВАНСКИ

ЧЛЕНОВЕ:

Севдалин Мавров ……/п/…..….

Стефан Гроздев .........../п/...............

Драгомир Кояджиков.….../п/.........